2013. AASTA ÜLDEELARVE PARANDUSEELARVE PROJEKT nr 3 TULUDE KOONDARVESTUS /* COM/2013/0224 final */





2013. AASTA ÜLDEELARVE PARANDUSEELARVE PROJEKT nr 3 TULUDE KOONDARVESTUS Võttes arvesse: – Euroopa Liidu toimimise lepingut, eriti selle artiklit 314, koostoimes Euroopa Aatomienergiaühenduse asutamislepinguga, eriti selle artikliga 106a, – Euroopa Parlamendi ja nõukogu 25. oktoober 2012. aasta määrust (EL, Euratom) nr 966/2012, mis käsitleb Euroopa Liidu üldeelarve suhtes kohaldatavaid finantseeskirju,[1] ja eriti selle artiklit 41, – 12. detsembril 2012 vastuvõetud Euroopa Liidu 2013. aasta üldeelarvet[2], – 18. märtsil 2013 vastuvõetud paranduseelarve projekti nr 1/2013[3], – 27. märtsil 2013 vastuvõetud paranduseelarve projekti nr 2/2013[4], esitab Euroopa Komisjon eelarvepädevatele institutsioonidele 2013. aasta eelarve paranduseelarve nr 3 projekti. TULUDE KOONDARVESTUSSE TEHTAVAD MUUDATUSED Tulude koondarvestuses eelarvejagude kaupa tehtavad muudatused on kättesaadavad EUR-Lexi veebisaidil (http://eur-lex.europa.eu/budget/www/index-et.htm). Teadmiseks on lisatud nende muudatuste ingliskeelne versioon, mis moodustab eelarve lisa. SELETUSKIRI Käesoleva paranduseelarve projekti nr 3/2013 eesmärk on kanda eelarvesse 2012. aasta eelarve täitmise käigus tekkinud ülejääk. Projekt on vastavalt liidu üldeelarve suhtes kohaldatava finantsmääruse[5] artikli 18 lõikele 3 ette nähtud üksnes ülejäägi kandmiseks eelarvesse ja tuleb esitada 15 päeva jooksul alates esialgse raamatupidamisaruande esitamist, mis toimus 2013. aasta märtsi lõpus. 1. 2012. aasta eelarve täitmisel tekkinud 1 023 276 525,93 euro suurune ülejääk (arvestamata Euroopa Vabakaubanduse Assotsiatsiooni (EFTA) ja Euroopa Majanduspiirkonna (EMP) osamaksusid) kantakse 2013. aasta eelarvesse. Ülejäägi registreerimine jaguneb järgmiselt: 2012 || EFTA-EMP || Euroopa Liit || Kokku Eelarveaasta tulud || 249 594 532,00 || (*) 139 290 946 639,93 || 139 540 541 171,93 Aruandeaasta assigneeringute alusel tehtud maksed || -249 550 868,71 || (**) -137 488 217 904,26 || -137 737 768 772,97 Eelarveaastasse N+1 ülekantud maksete assigneeringud || -4 893 948,90 || -930 914 134,37 || -935 808 083,27 Eelarveaastast N-1 üle kantud kasutamata assigneeringute tühistamine || 512 692,43 || 73 314 569,37 || 73 827 261,80 Aastast N-1 aastasse N ja aastast N aastasse N+1 üle kantud sihtotstarbelise tulu vahe || || 18 271 878,07 || 18 271 878,07 Aastased vahetuskursierinevused || || 59 875 477,19 || 59 875 477,19 2012. aasta eelarve täitmise tulemus || -4 337 593,18 || 1 023 276 525,93 || 1 018 938 932,75 (*) Sisaldab 2 813 616 298,49 euro ulatuses sihtotstarbelist tulu (**) Sisaldab 2 831 888 176,86 euro ulatuses sihtotstarbelise tulu assigneeringute alusel tehtud makseid 2. Ülejäägi kandmine eelarvesse vähendab vastavalt osamaksude üldsummat, mida liikmesriigid maksavad ELi eelarve rahastamiseks. Seda liikmesriikide osamaksude üldist vähenemist mõjutab ka omavahendite (traditsiooniliste omavahendite, käibemaksu- ja kogurahvatulu põhiste omavahendite) ajakohastatud prognoos, kaasa arvatud Ühendkuningriigile võimaldatava korrigeerimise ajakohastatud summa, mis muutub kättesaadavaks pärast omavahendite nõuandekomitee 2013. aasta maisse kavandatud koosolekut. 3. Tabelis allpool on esitatud Euroopa Liidu 2012. aasta eelarve täitmise tulemuse jaotus (kõikide institutsioonide tulud ja kulud): (miljonites eurodes) 2012. aasta eelarve täitmise tulemuse jaotus Tulude vahesumma || 719 Tulud (saadud tulude ja eelarvesse kantud tulude vahe), millest: || — || Jaotis 1 (omavahendid) || 231 — || Jaotis 5 (institutsiooni haldustegevusest saadav tulu) || -2 — || Jaotis 6 (ELi kokkulepete ja programmidega seotud tulu) || 360 — || Jaotis 7 (viivisintressid ja trahvid) || 159 — || Muud jaotised || -30 Kulude vahesumma || 244 Kulud, millest: || — || 2012. aasta eelarves kasutamata jäänud assigneeringud: Komisjon || 66 — || 2011. aasta eelarvest ülekantud kasutamata jäänud assigneeringud: Komisjon || 76 — || 2012. aastal kasutusel võtmata jäänud reservid || 12 — || 2012. aasta eelarves heakskiidetud ja 2011. aastast üle toodud assigneeringute alakasutamine: haldus, rubriik 5 (muud institutsioonid) || 90 Vahetuskursi erinevuste vahesumma || 60 2012. aasta eelarve täitmise kogutulemus || 1 023 [1] ELT L 298, 26.10.2012, lk 1. [2] ELT L 66, 8.3.2013, lk 1. [3] COM(2013) 156. [4] COM(2013) 183. [5] ELT L 298, 26.10.2012, lk 1.